Parc Sagunt adjudica la venda de tres noves parcel·les per 2'25 milions i autoritza a Valencia Plataforma Intermodal perquè aliene la parcel·la Z-1
11 d’octubre 2017

![Imagen 1](/media/ntmhejrp/80p_quico-fernandez.jpg)

El consell d'administració de Parc Sagunt reunit hui ha acordat adjudicar la venda de tres noves parcel·les d'este parc empresarial, que sumen prop de 23.000 metres quadrats de sòl industrial, per un import de 2.246.123 euros, i ha aprovat també autoritzar a Valencia Plataforma Intermodal (VPI) perquè aliene la parcel·la Z-1, possibilitat que estava prevista en l'escriptura de compravenda.  
  
En concret, a l'empresa Crown Packaging Manufacturins, S. L. O., dedicada a la fabricació d'envasos i embalatges, se li ha adjudicat la parcel·la I-7.3, que té una superfície total de 8.001 metres quadrats i un valor de venda de 776.520 euros.  
  
D'altra banda, la Companyia Logística Acotral S.A., capdavantera en el sector del transport nacional i internacional de mercaderies, serà qui compre la parcel·la I-2.5, de 6.500 metres quadrats, per valor de 643.103,43 euros. Cal destacar que Acotral és un important interproveedor de Mercadona, per la qual cosa la seua ubicació en este centre logístic ve determinada pel denominat efecte d’arrossegament, perquè cal recordar que Mercadona va ser la primera companyia en adquirir una parcel·la en este polígon empresarial, la venda del qual ja està formalitzada, i a més amb posterioritat se li han adjudicats altres tres parcel·les.  
  
La tercera de les parcel·les s'ha adjudicat a Ecológica y Protección Agrícola, S.L., empresa espanyola de base tecnològica dedicada al desenvolupament i fabricació de productes fitosanitaris basats en tècniques de control de plagues. En esta ocasió es tracta de la parcel·la I.8.6, que compta amb una superfície de 8.348 metres quadrats i el valor dels quals de venda ascendeix a 826.500 euros. 

![](/media/ykje214j/80c_parc_sagunt_i_05.jpg)  
  

En este sentit, l'alcalde de Sagunt Quico Fernández ha expressat que “**Parc Sagunt està funcionant a un ritme importantíssim, ja s'estan duent a terme obres; estem tramitant les llicències més importants, com la de Mercadona, i açò acaba ja amb el tòpic que Parc Sagunt és un gran parc per la seua situació socio-estratègica, es deia que era el millor parc, el millor situat, però que no funcionava, i hui dia Parc Sagunt ja és una realitat que s'està executant, que va a generar molts llocs de treball i que va a ser una de les puntes de llança, que ja ho està sent junt amb el nostre port marítim, de la recuperació de la comarca i de l'economia valenciana, que, a més, va a incrementar-se quan les infraestructures d'aqueixos serveis ja estiguen completades. De fet, ja s'estan anunciant combois ferroviaris que ens connectaran amb Saragossa amb molta més freqüència que l'actual, perquè ja hi ha obres que estan pràcticament acabant-se per permetre una major fluïdesa en el tràfic ferroviari”**.

“**Per tant, vull transmetre que estem treballant d'una manera molt rigorosa, amb molta perseverança, tenint molt clar quins són els nostres objectius, quins són les prioritats de la gestió municipal, i els resultats que estem trobant són d'acord a aqueix esforç, i crec que el futur va a ser molt positiu per a la nostra ciutat i entenc que, si tots estem treballant en una mateixa direcció en el que estiguem d'acord, esta ciutat va a arribar a situar-se en una de les més importants en l’àmbit econòmic, no solament del territori valencià, sinó del sud d'Europa**”, ha destacat Fernández.

**Autorització per l'alienació de la parcel·la Z-1**

D'altra banda, el consell d'administració de Parc Sagunt ha aprovat en la reunió mantinguda hui autoritzar a la companyia València Plataforma Intermodal (VPI) perquè puga alienar la parcel·la Z-1, possibilitat que estava contemplada en la clàusula desena de l'escriptura de compravenda, sempre que es respectaren una sèrie de condicions.

Així, s'estableix que València Plataforma Intermodal ha de satisfer a Parc Empresarial Sagunt l'import íntegre del preu ajornat de la compravenda d'esta parcel·la, la Z-1, la superfície total de la qual és de 279.380 metres quadrats i que es situa junt a la parcel·la principal, la Z-2, adquirida per Mercadona.

​

*   [](http://www.facebook.com/sharer.php?u=https://aytosagunto.es/va/actualitat/parc-sagunt-adjudica-la-venda-de-tres-noves-parcel-les-per-2-25-milions-i-autoritza-a-valencia-plataforma-intermodal-perquè-aliene-la-parcel-la-z-1/ "Facebook")
*   [](http://twitter.com/share?url=https://aytosagunto.es/va/actualitat/parc-sagunt-adjudica-la-venda-de-tres-noves-parcel-les-per-2-25-milions-i-autoritza-a-valencia-plataforma-intermodal-perquè-aliene-la-parcel-la-z-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/parc-sagunt-adjudica-la-venda-de-tres-noves-parcel-les-per-2-25-milions-i-autoritza-a-valencia-plataforma-intermodal-perquè-aliene-la-parcel-la-z-1/ "Linked In")
*   [](mailto:?body=https://aytosagunto.es/va/actualitat/parc-sagunt-adjudica-la-venda-de-tres-noves-parcel-les-per-2-25-milions-i-autoritza-a-valencia-plataforma-intermodal-perquè-aliene-la-parcel-la-z-1/)